Rio Tinto

Rio Tinto je nadnárodná ťažobná spoločnosť s centrálami v britskom Londýne a austrálskom Melbourne.

Činnosť firmy 
Firma patrí medzi významných producentov železnej rudy, bauxitu, hliníka, medi, molybdénu, zlata, diamantov, uhlie, uránu, oxidu titaničitého alebo bóru.

Kritika 
Ťažobné aktivity firmy vyvolali celý rad problémov v rade krajín po celom svete.

Zátoka cisárovnej Augusty 
V 70. a v 80. rokoch 20. storočia bola Zátoka cisárovnej Augusty (Papua-Nová Guinea) silno znečistená odpadom z bane Panguna - najväčšej bane na meď na svete, v ktorej ťažila spoločnosť Rio Tinto. Tento problém prispel k vzniku separatistickej Bougainvillskej revolučnej armády a k občianskej vojne na ostrove v rokoch 1989 až 1997.

Mokrsko 
V 90. rokoch 20 storočia dcérska firma Rio Tinto Zinc (RTZ) vyhrala medzinárodné výberové konanie na prieskum ložísk zlata v Česku a prejavila záujem o povolenie ťažby zlata pri obci Mokrsko v strednom Povltaví. Tá by predstavovala jamový lom o rozmeroch 400 x 600 metrov a hĺbke 200 metrov v priestore vrchu Veselý a ťažbu asi 50 miliónov ton horniny pre získanie asi 40 ton zlata. Zámer vyvolal značný odpor verejnosti a ťažba nebola povolená.

Referencie

Externé odkazy 
 Rio Tinto oficiálna stránka firmy 
 Rio Tinto Coal Australia stránka austrálskej dcérskej firmy

Zdroj 

Baníctvo